Chihuahua
        
         (delstat i Mexico)
Store norske leksikon,Geografi,Verdens geografi,Nord- og Mellom-Amerika,Mexicos geografi
Chihuahua er en delstat i nordlige Mexico som grenser til USA. Med et areal på 247 455 km2 er delstaten Mexicos største – større enn Storbritannia. Chihuahua har 3 569 479 innbyggere (INEGI, 2010). Hovedstaden er Chihuahua by, mens største by Ciudad Juárez.
Chihuahua dekker i vest en del av den skogkledde Sierra Madre Occidental, i øst et platå med stepper og ørkener som skråner ned mot Rio Grande (Río Bravo del Norte). Jordbruket preges av ekstensiv kvegdrift og kunstig vannet jordbruk (bomull). Gruveindustrien er viktig, med brytning av jernmalm, bly, sink, gull, sølv og kobber. Utenlandske investeringer i regionen økte kraftig med NAFTA-avtalen. Les mer i Store norske leksikon Mexicos geografi